ΓΡΑΠΤΗ ΕΡΩΤΗΣΗ E-0103/01

υποβολή: Benedetto Della Vedova (TDI) προς την Επιτροπή

(29 Ιανουαρίου 2001)

Θέμα: Χρήση των πόρων του Ευρωπαϊκού Κοινωνικού Ταμείου για το πρόγραμμα Edunet

Το CST srl (Κέντροπηρεσιών τριτογενούς τομέα, via Tagliamento 45, I-00198, Ρώμη) προώθησε το πρόγραμμα Edunet που εμπίπτει στο κοινοτικό πρόγραμμα ADAPT2 και συγχρηματοδοτείται από το Ευρωπαϊκό Κοινωνικό Ταμείο.

Στις 22 και 23 Σεπτεμβρίου 2000 - στο ξενοδοχείο Le Meridien, Promenade des Anglais 1, Νίκαια - πραγματοποιήθηκε σύνοδος του Γενικού Συμβουλίου της ιταλικής συνδικαλιστικής οργάνωσης Fisascat-CISL.

Από την ημερήσια διάταξη του εν λόγω συμβουλίου φαίνεται ότι στις 22 Σεπτεμβρίου, στις δύο ώρες που προηγήθηκαν της έναρξης των εργασιών του ιδίου προεβλέφθη μια μάλλον αδιευκρίνιστη στρογγυλή τράπεζα με τίτλο Πρόγραμμα Edunet και στους συμμετέχοντες του γενικού συμβουλίου Fisascat-CISL παραδόθηκε γιαπογραφή σύμβαση προσχώρησης στο πρόγραμμα επιμόρφωσης Edunet που παρέσχε το CST και ένα έντυπο επιστροφής εξόδων προς το CST με την ένδειξη διεθνής διάσκεψη προγράμματος Edunet.

Δεδομένου ότι είναι προφανές ότι στη διάσκεψη για το πρόγραμμα Edunet -πό την προϋπόθεση πάντοτε ότι πραγματοποιήθηκε - αποδόθηκε απόλυτα περιθωριακός χρόνος και τέτοιος ώστε να μην αιτιολογείται η επιστροφή εξόδων των συμμετεχόντων στο γενικό συμβούλιο Fisascat-CISL από τους πόρους που χορηγήθηκαν για τη χρηματοδότηση του προγράμματος Edunet. Ερωτάται η Επιτροπή:

1. είναι σε θέση να εξακριβώσει τις προαναφερθείσες περιστάσεις αποτεινόμενη, εάν χρειαστεί, στην αρμόδια ιταλική διοίκηση;

2. θεωρεί ότι συμβιβάζεται με τους στόχους του Ευρωπαϊκού Κοινωνικού Ταμείου (και του κοινοτικού προγράμματος ADAPT2) η χρήση πόρων του ταμείου αυτού για τη χρηματοδότηση της συνήθους δραστηριότητας εσωτερικών οργάνων συνδικαλιστικών οργανώσεων;

3. ποιά μέσα και διαδικασίες ελέγχου προτίθεται να ενεργοποιήσει στην περίπτωση που επιβεβαιωθούν τα προαναφερθέντα γεγονότα και θεωρεί, όπως ο ερωτών, ότι αυτά συνιστούν παραβίαση των κοινοτικών κανόνων;

Απάντηση της κ. Διαμαντοπούλου εξ ονόματος της Επιτροπής

(8 Μαρτίου 2001)

Η Επιτροπή επιθυμεί να διευκρινίσει ότι, από τη μεταρρύθμιση των διαρθρωτικών ταμείων το 1988-1989 και μετά, η διαχείριση των κοινοτικών πρωτοβουλιών είναι πλέον αποκεντρωμένη και ανήκει αποκλειστικά στην αρμόδια εθνική αρχή (για την Ιταλία: Ministero del Lavoro e della Previdenza Sociale, Ufficio centrale OFPL, Vicolo d'Aste 12, I-00159 Ρώμη).

Σε αυτήν τη λογική, και για τη συγκεκριμένη περίπτωση που αναφέρει ο αξιότιμος βουλευτής, η Επιτροπή ήλθε σε επικοινωνία με το ιταλικόπουργείο Εργασίας επισημαίνοντάς του την ανάγκη:

1. να ελέγξει εντός της μικρότερης δυνατής προθεσμίας: τις δαπάνες και τις εργασίες που πραγματοποιήθηκαν στο πλαίσιο του σχεδίου Edunet" εάν έγινε η εν λόγω συνεδρίαση" εάν το πρόγραμμα εργασίας του σχεδίου Edunet δικαιολογεί μια τέτοια συνεδρίαση" εάν η χρηματοδότηση που χορηγήθηκε στο σχέδιο χρησιμοποιήθηκεπέρ άλλων σκοπών από εκείνους για τους οποίους επελέγη το σχέδιο"

2. να μην πληρώσει προκαταβολές μέχρι ναπάρξει απόλυτη βεβαιότητα ως προς την εξέλιξη του σχεδίου καθώς και ως προς τη χρήση των προκαταβολών που ήδη χορηγήθηκαν. Μέχρι σήμερα το σχέδιο έλαβε μόνον το 50 % από τον προϋπολογισμό του Ευρωπαϊκού Κοινωνικού Ταμείου (ΕΚΤ).

Πρέπει να σημειωθεί ότι τοπουργείο Εργασίας διεβίβασε ήδη στην Επιτροπή αντίγραφο της επιστολής της 8ης Μαρτίου 2000πό τα στοιχεία Prot./No15497/AD την οποίαν απέστειλε στον ανάδοχο για να τουπενθυμίσει ότι οι δαπάνες πρέπει να συνδέονται άμεσα και λειτουργικά με το σχέδιο.

Εξάλλου πρέπει ναπομνησθεί ότι η ιταλική διοίκηση προβλέπει έλεγχο των δαπανών του συνόλου των σχεδίων κατά την ολοκλήρωση του προγράμματος. Ο έλεγχος αυτός διενεργείται από τους επιθεωρητές τουπουργείου Εργασίας. Για την εθνική διοίκηση το σχέδιο Edunet, αν και έφθασε στην καταληκτική του ημερομηνία, δεν θεωρείται ακόμη ότι ολοκληρώθηκε, επειδή δεν έχει ακόμηποβληθεί στους τελικούς ελέγχους.

Ανάλογα με τις απαντήσεις τουπουργείου, η Επιτροπή επιφυλάσσεται να διαβιβάσει το φάκελλο στιςπηρεσίες ελέγχου.